
PËR DISA NDRYSHIME NË VENDIMIN NR.807, DATË 6.10.2010 TË KËSHILLIT TË MINISTRAVE “PËR SHPRONËSIMIN, PËR INTERES PUBLIK,  TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA NDËRTIMI I SEGMENTIT RRUGOR  LEVAN – TEPELENË

Në mbështetje të nenit 100 të Kushtetutës, të neneve 5 pika 1, 20 e 21 të ligjit nr.8561, datë 22.12.1999 “Për shpronësimet dhe marrjen në përdorim të përkohshëm të pasurisë pronë private për interes publik”  dhe të nenit 8 të ligjit nr.9836, datë 26.11.2007 “Për Buxhetin e Shtetit për vitin 2008”, të ndryshuar, me propozimin e Ministrit të Punëve Publike dhe Transportit, Këshilli i Ministrave 

VENDOSI:

1. Në pikën 3 të vendimit nr.807, datë 6.10.2010 të Këshillit të Ministrave të bëhen ndryshimet, si më poshtë vijon:
a) Vlera e tokës arë, nga 34 391 180 (tridhjetë e katër milionë e treqind e nëntëdhjetë e një mijë e njëqind e tetëdhjetë) lekë, bëhet 36 697 484 (tridhjetë e gjashtë milionë e gjashtëqind e nëntëdhjetë e shtatë mijë e katërqind e tetëdhjetë e katër) lekë.
b) Vlera e përgjithshme e shpronësimit, nga 63 521 159.52 (gjashtëdhjetë e tre milionë e pesëqind  e  njëzet  e  një  mijë  e  njëqind  e pesëdhjetë e  nëntë pikë pesëdhjetë e dy) lekë, bëhet 65 827 463.52 (gjashtëdhjetë e pesë milionë e tetëqind e njëzet e shtatë mijë e katërqind e gjashtëdhjetë e tre pikë pesëdhjetë e dy) lekë.
2. Në listën e fshatit Malas, bashkëlidhur vendimit nr.807, datë 6.10.2010 të Këshillit të Ministrave, bëhen këto ndryshime:
a) Çmimi i tokës arë, nga 659 (gjashtëqind e pesëdhjetë e nëntë) lekë/m2, bëhet 857 (tetëqind e pesëdhjetë e shtatë) lekë/m2. 
b) Vlera e tokës arë, nga 7 676 032 (shtatë milionë e gjashtëqind e shtatëdhjetë e gjashtë mijë e tridhjetë e dy) lekë, bëhet 9 982 336 (nëntë milionë e nëntëqind e tetëdhjetë e dy mijë e treqind e tridhjetë e gjashtë) lekë.
c) Vlera e përgjithshme e shpronësimit për fshatin Malas, nga 8 201 887 (tetë milionë e dyqind e një mijë e tetëqind e tetëdhjetë e shtatë) lekë, bëhet 10 508 191 (dhjetë milionë e pesëqind e tetë mijë e njëqind e nëntëdhjetë e një) lekë.
3. Diferenca prej 2 306 304 (dy milionë e treqind e gjashtë mijë e treqind e katër) lekësh, që i shtohet vlerës së përgjithshme të shpronësimit prej 63 521 159.52 (gjashtëdhjetë e tre milionë e pesëqind e njëzet e një mijë e njëqind e pesëdhjetë e nëntë pikë pesëdhjetë e dy) lekësh, të miratuar me vendimin nr.807, datë 6.10.2010 të Këshillit të Ministrave, të përballohet nga “Llogaria e veçantë” e Ministrisë së Financave pranë Bankës së Shqipërisë  “Fondi  i shpronësimeve”. 
4. Drejtoria e Përgjithshme e Rrugëve të bëjë likuidimin e pronarëve, sipas masës së kompensimit të paraqitur në listën bashkëlidhur këtij vendimi, pas paraqitjes së dokumentacionit të plotë të pronësisë nga pronarët respektivë.
5. Ngarkohen Ministria e Punëve Publike dhe Transportit, Ministria e Financave dhe Drejtoria e Përgjithshme e Rrugëve, për zbatimin e këtij vendimi.
Ky vendim hyn në fuqi menjëherë dhe botohet në Fletoren  Zyrtare.  

